Úradný vestník L 281 , 19/10/2002 S. 0012 - 0014



Zmluva medzi Európskym spoločenstvom a Agentúrou Organizácie Spojených národov pre pomoc a prácu v prospech palestínskych utečencov (UNRWA) o pomoci utečencom v krajinách Blízkeho východu (2002 až 2005) Článok 1 Cieľ Európske spoločenstvo (ďalej len "spoločenstvo") uzatvára túto zmluvu s Agentúrou Organizácie Spojených národov pre pomoc a prácu v prospech palestínskych utečencov na Blízkom východe (ďalej len "UNRWA"), aby potvrdilo svoj záväzok finančne podporovať UNRWA. Toto financovanie, ktoré zahŕňa obdobie štyroch rokov (2002 až 2005), prebieha vo forme hotovostných príspevkov do celkového rozpočtu UNRWA. Finančný záväzok sa vykoná s výhradou dostupnosti rozpočtových prostriedkov v súlade s finančnými perspektívami spoločenstva do roku 2006. Článok 2 Príspevok spoločenstva 1. Spoločenstvo ročne vyplatí UNRWA hotovostný príspevok do celkového rozpočtu. Bez ohľadu na článok 3 tejto zmluvy, neprekročí výška tohto príspevku v roku 2002 čiastku 55 miliónov eur, v roku 2003 čiastku 57,75 milióna eur, v roku 2004 čiastku 60637500 eur a v roku 2005 čiastku 63669375 eur. 2. Príspevok do celkového rozpočtu sa vyplatí na základe grantových dohôd, ktoré sa uzavrú medzi Komisiou Európskych spoločenstiev a UNRWA na roky 2002 až 2005. Grantové dohody sa uzavrú v súlade s Dohodou z 9. augusta 1999 medzi Organizáciou Spojených národov a Európskym spoločenstvom o zásadách používaných na financovanie alebo spolufinancovanie programov a projektov spravovaných Organizáciou Spojených národov spoločenstvom. 3. Príspevok podlieha vnútorným a vonkajším postupom pre overovanie účtov ustanoveným vo finančných predpisoch, pravidlách a smerniciach UNRWA, ich výsledok sa oznámi Komisii. Článok 3 Potravinová pomoc S ohľadom na ročný odhad potrieb utečencov môžu byť na program potravinovej pomoci UNRWA mobilizované aj iné zdroje spoločenstva s cieľom uspokojiť osobitné potreby zraniteľných skupín. Hodnota, množstvo a vlastnosti poskytnutého tovaru, hotovosti a služieb a všetky ostatné podmienky, ktoré súvisia s podporou programu potravinovej pomoci, podliehajú osobitne dohodnutým podmienkam založeným na každoročných požiadavkách UNRWA. Článok 4 Úpravy Ak je to potrebné, môžu strany po vzájomnej dohode počas obdobia platnosti tejto zmluvy zvýšiť alebo znížiť časti príspevkov, ktoré sú inak pevne stanovené podľa tejto zmluvy, prostredníctvom výmeny listov medzi spoločenstvom a UNRWA. Do konca roku 2003 strany preskúmajú politický vývoj so zreteľom na utečencov a vyhodnotia všetky plány, ktoré UNRWA vypracovala a prípadne uskutočnila v súvislosti s odovzdaním úloh palestínskej samospráve alebo iným orgánom. Ak sú počas obdobia platnosti tejto zmluvy určité alebo všetky úlohy UNRWA prenesené na palestínsku samosprávu alebo na iný orgán, prevedú sa prostredníctvom výmeny listov medzi spoločenstvom a UNRWA nevyhnutné úpravy zodpovedajúce častiam príspevku poskytnutého podľa tejto zmluvy UNRWA spoločenstvom. Článok 5 Arbitrážna doložka 1. Spor, názorový nesúlad alebo nárok vyplývajúci z výkladu, uplatňovania alebo plnenia tejto zmluvy alebo taký, ktorý súvisí s výkladom, uplatňovaním alebo plnením tejto zmluvy, vrátane jej existencie, platnosti alebo ukončenia, ktorý nemôže byť urovnaný zhodou obidvoch strán, bude postúpený arbitrážnemu riadeniu v súlade s dobrovoľným poriadkom Stáleho arbitrážneho súdu pre arbitráž s medzinárodnými organizáciami a štátmi platným ku dňu podpisu tejto zmluvy. 2. Je určený jeden rozhodca. 3. V arbitrážnom konaní je rokovacím jazykom angličtina. 4. Ak strany nedosiahnu dohodu, rozhodcu určí predseda Medzinárodného súdneho dvora na základe písomnej žiadosti podanej jednou zo strán. 5. Rozhodca rozhoduje v súlade s touto zmluvou s ohľadom na všeobecné právne predpisy uznávané štátmi. Článok 6 Dohoda o všeobecných úpravách Po prijatí dohody medzi Organizáciou Spojených národov a Komisiou v rámci ich rozhovorov o všeobecných úpravách týkajúcich sa dobrovoľných príspevkov sa ustanovenia uvedenej dohody a tejto zmluvy okamžite preskúmajú a vykonajú sa všetky potrebné zmeny a doplnenia platných ustanovení tejto zmluvy, na ktorých sa dohodnú UNRWA a Komisia. Článok 7 Doba platnosti dohody Táto zmluva sa uplatňuje počas štyroch kalendárnych rokov (2002, 2003, 2004 a 2005). Článok 8 Schválenie a nadobudnutie platnosti Túto zmluvu schvália strany v súlade s ich vlastnými postupmi. Táto zmluva nadobúda platnosť prvým dňom mesiaca nasledujúceho po dni, keď si strany navzájom oznámia ukončenie postupov podľa prvého odseku. Článok 9 Jazyky Táto zmluva je vyhotovená v dvoch vyhotoveniach v dánskom, holandskom, anglickom, fínskom, francúzskom, nemeckom, gréckom, talianskom, portugalskom, španielskom a švédskom jazyku, pričom všetky texty sú rovnako autentické. Por la Comunidad EuropeaFor Det Europæiske FællesskabFür die Europäische GemeinschaftΓια την Ευρωπαϊκή ΚοινότηταFor the European CommunityPour la Communauté européennePer la Comunità europeaVoor de Europese GemeenschapPela Comunidade EuropeiaEuroopan yhteisön puolestaPå Europeiska gemenskapens vägnar +++++ TIFF +++++ Por el Organismo de Obras Públicas y Socorro de las Naciones Unidas para los Refugiados de Palestina (UNRWA)For De Forenede Nationers Hjælpeorganisation for Palæstinaflygtninge (UNRWA)Für das Hilfswerk der Vereinten Nationen für Palästina-Flüchtlinge (UNRWA)Για την Υπηρεσία Αρωγής και Έργων των Ηνωμένων Εθνών για τους Πρόσφυγες της Παλαιστίνης (UNRWA)For the United Nations Relief and Works Agency for Palestine Refugees (UNRWA)Pour l'Office de secours et de travaux des Nations unies pour les réfugiés de Palestine (UNRWA)Per l'Ente soccorso e lavori delle Nazioni Unite per i profughi della Palestina (UNRWA)Voor de Organisatie van de Verenigde Naties voor hulpverlening aan Palestijnse vluchtelingen (UNRWA)Pela Agência das Nações Unidas de Assistência aos Refugiados da Palestina (UNRWA)Yhdistyneiden Kansakuntien palestiinalaispakolaisten avustus- ja työelimen (UNRWA) puolestaPå Förenta nationernas hjälporganisation för palestinska flyktingars (UNRWA) vägnar +++++ TIFF +++++ --------------------------------------------------